Anexa nr. l la H.C.L. nr. 87/29.08.2025

**REGULAMENTUL DE ORGANIZARE ŞI FUNCŢIONARE**

**A PARCĂRILOR REZIDENŢIALE DIN MUNICIPIUL CURTEA DE ARGEŞ**

**Art. 1. (1)** Prezentul Regulament stabileşte cadrul juridic pentru administrarea parcărilor publice rezidenţiale din Municipiul Curtea de Argeş şi modul de repartizare a acestor locuri de parcare către persoanele fizice/operatorii economici cu domiciliul/reşedinţa/ sediul/punctul de lucru în imobilele arondate parcării.

**(2)** Prezentul Regulament se completează cu actele normative în vigoare.

**Art. 2.** În sensul prezentului Regulament, termenii şi expresiiie de mai jos au următoarelesemnificaţii:

1. Administrator: Primăria Municipiului Curtea de Argeş, website: [www.primariacurteadearges.ro](http://www.primariacurteadearges.ro), e-mail: primariacurteadearges@yahoo.com;
2. **Autovehicul -** orice vehicul echipat cu motor de propulsie, utilizat în mod obişnuit pentru transportul persoanelor sau mărfurilor pe drum ori pentru tractarea, pe drum, a vehiculelor utilizate pentru transportul persoanelor sau mărfurilor;
3. **Domiciliu:** locul unde o persoană fizică îşi declară locuinţa principală (Cod Civil art.
87). Dovada domiciliului şi a reşedintei se face cu menţiunile cuprinse în cartea de identitate (Cod civil art.91);
4. **Reşedinţă:** locul în care o persoană îşi are locuinţa secundară (Cod Civil art. 88). Dovada
domiciliului şi a reşedinţei se face cu menţiunile cuprinse în cartea de identitate (Cod civil art.91);
5. **Sediu/punct de lucru:** locul unde persoana juridică/P.F.A./I.I./I.F./ îşi desfaşoară activitatea, conform actelor doveditoare;
6. **Regulament:** prezentul Regulament de organizare şi funcţionare a parcărilor rezidenţiale din municipiul Curtea de Argeş;
7. **Comisia deatribuire a locurilor de parcare:** structură formată din reprezentanţi ai administratorului, numiţi prin dispoziţie a primarului, cu atribuţii specifice;
8. **Operator economic:** persoană juridică (S.A., S.R.L., S.N.C., S.C.A, S.C.S. etc) sau persoană fizică înregistrată în Registrul Comerţu1ui (P.F.A., I.I, LF.);
9. **Solicitant**: persoană fizică sau operator economic care solicită un loc de parcare pe raza municipiului Curtea de Argeş;
10. **Utilizator:** persoană fizică sau operator economic căruia i-a fost atribuit un loc de parcare rezidenţială pe raza Municipiului Curtea de Argeş;
11. **Platforma online sau platforma:** aplicatie web-based, gestionată de administrator, care permite accesul cetăţenilor la serviciul public de parcări rezidenţiale al municipiului Curtea de Argeş, putând fi accesată pe [www.primariacurteadearges.ro](http://www.primariacurteadearges.ro);
12. **Abonament sau abonament de parcare:** modalitate prin care, în schimbul unei taxe de
utilizare, o persoană obţine dreptul de a utiliza un loc de parcare amenajat în parcările rezidenţiale, pe o durată determinată de timp;
13. **Repartizarea/atribuirea locurilor de parcare:** activitate de atribuire a locurilor de parcare către solicitanţi, prin intermediul platformei online, în condiţiile prezentului regulament;
14. **Oprire:** imobilizarea voluntară a unuivehicul pe drumul public, pe o durată de cel mult 5 minute. Peste această durată, imobilizarea se consideră **staţionare.**
15. **Parcarea rezidenţială:** loc de parcare amenajat pe domeniul public sau privat al municipiului Curtea de Argeş, semnalizat în mod corespunzător prin indicatoare şi marcaje rutiere, dat în folosinţă, contra cost sau gratuit (pentru persoane cu dizabilităţi).

**Art. 3.** Activitatea de organizare şi funcţionare a parcărilor rezidenţiale din municipiul Curtea de Argeş dă posibilitatea cetăţenilor de a beneficia de locuri de parcare rezidenţială în parcările amenajate pe domeniul public/privat al municipiului, pentru fluidizarea traficului rutier şi descongestionarea drumurilor publice.

**Art. 4. (1)** Locurile de parcare care fac obiectul atribuirii sunt cele situate în parcările rezidenţiale amenajate, în conformitate cu prevederile prezentului Regulament.

**(2)** Abonamentele de reşedinţă dau dreptul folosirii locului de parcare de luni până vineri, între orele 16:00 şi 7:00 ale zilei următoare, de sâmbătă de la orele 7:00 până luni la orele 7:00 şi pe durata sărbătorilor legale.

**(3)** Un loc de parcare rezidenţială are o suprafaţă de aproximativ 12,50 mp (2,50m x 5,00m), conform reglementărilor în vigoare.

**(4)** Se vor atribui locuri de parcare numai pentru autovehiculele care se încadrează dimensional în suprafaţa prevăzută la alin. precedent.

**Art. 5.** Rezervarea locurilor de parcare se realizează în platforma online.

**Art. 6.(1)** Iniţiativa propunerii de amenajare a unor noi locuri de parcare rezidenţială o pot avea: Municipiul Curtea de Argeş, asociaţiile de proprietari, persoanele fizice sau operatorii economici direct interesaţi.

**(2)** Asociaţiile de proprietari, persoanele fizice sau operatorii economici interesaţi vor înainta propunerile la Registratura Municipiului Curtea de Argeş.

**(3) C**ondiţiile pentru a participa la sesiunea de atribuire a locurilor de parcare din parcările rezidenţiale:

1. Să fie persoane fizice domiciliate/rezidente sau operatori economici cu sediul/punctul de lucru în imobilul arondat parcării rezidenţiale respective;
2. Să deţină în proprietate sau în folosinţă un autovehicul înmatriculat în România, având inspecţia tehnică periodică la zi;
3. Să nu aibă obligaţii de plată restante la bugetul local al municipiului Curtea de Argeş;
4. Să nu deţină garaj sau copertină amplasate pe domeniul public.

**Art. 7. (1)** Se atribuie un singur loc de parcare/solicitant/domiciliu/reşedintă/sediu/punct de lucru/autovehicul. Prin excepţie, se pot atribui mai multe locuri unui solicitant/pe domiciliu/reşedinţă/sediu/punct de lucru, în funcţie de solicitările existente şi locurile de parcare disponibile, în condiţiile prezentului Regulament.

1. Nu se acceptă utilizarea mai multor locuri de parcare rezidenţială de către acelaşi autovehicul.

**Art. 8.** La cerere, se atribuie pentru folosinţă, în mod gratuit, locuri de parcare persoanelor cu dizabilităti, ori reprezentanţilor legali/asistenţilor personali, posesoare/posesori de autovehicule, cu condiţia depunerii documentelor doveditoare.

**Art. 9.** Atribuirea unui loc de parcare rezidenţială pentru utilizare nu presupune transferul dreptului de proprietate asupra locului respectiv.

**Depunerea cererilor pentru atribuirea unui loc de parcare rezidenţială**

**Art. 10. (1)** Cererile pentru atribuirea unui loc de parcare rezidenţială se depun exclusiv online, prin intermediul platformei disponibile pe site-ul administratorului, Secţiunea *Parcări rezidenţiale*, în condiţiile prezentului Regulament.

1. În cazul cetăţenilor care nu deţin mijloace tehnice necesare accesării platformei online sau care intâmpină dificultăţi pe parcursul procesului de transmitere electronică, transmiterea solicitărilor către Administrator se va efectua tot prin intermediul platformei online, la sediul administratorului, cu sprijinul reprezentanţilor acestuia.
2. Prin intermediul unei aplicaţii informatice, cetăţenii au posibilitatea de a vizualiza în timp real locurile de parcare rezidenţială disponibile pe raza Municipiului Curtea de Argeş, de a selecta locul liber dorit şi de a solicita electronic atribuirea respectivului loc.

**Art. 11. (1)** Abonamentul de parcare rezidenţială poate fi solicitat pentru o perioadă de maxim l an, perioadă care se încheie la data de 31 decembrie a anului pentru care a fost solicitat.

1. În situaţia în care unui solicitant i se atribuie loc de parcare în cursul anului, perioada de un an se va reduce corespunzător cu numărul de luni care au trecut de la începutul anului şi până la atribuirea locului de parcare, astfel încât să fie respectate prevederile alin. (1).
2. Utilizatorul are dreptul de a renunţa oricând la locul de parcare atribuit, printr-o cerere adresată Administratorului, fără a beneficia însă de restituirea tarifului achitat.

**Art. 12.** În cazul în care utilizatorul nu achită contravaloarea locului de parcare în termenul stabilit în prezentul Regulament, va pierde locul, acesta devenind disponibil pentru alţi solicitanţi.

**Art. 13. (1)** În vederea atribuirii unui loc de parcare, solicitanţii vor completa/depune o cerere care va fi însoţită de copii ale următoarelor documente:

1. Actul de identitate al solicitantului/reprezentantului legal (persoană fizică) şi certificatul de înregistrare în Registrul Comerţului si cerificatul constatator pentru punctul de lucru, dacă este cazul (operator economic), din care să reiasă că are domiciliul/reşedinţa/sediul punctul de lucru în imobilul arondat parcării;
2. Certificatul de înmatriculare a autovehiculului deţinut în proprietate/folosinţă sau dovada înlocuitoare (autovehicul înmatriculat în România) cu inspecţia tehnică periodică (ITP) la zi;
3. Dacă e cazul, certificat de încadrare în grad de handicap ori dovada calităţii de reprezentant legal/asistent personal al persoanei cu dizabilităţi;
4. Dacă e cazul, adeverinţă emisă de persoana juridică, proprietară a autovehiculului, din care reiese că este de acord ca solicitantul să utilizeze autovehiculul;
5. Dacă e cazul, pentru dovedirea deţinerii autovehiculului în folosinţă: contract de închiriere (în formă autentică), contract de comodat (în formă autentică), contract de leasing.

(2) În cazul în care solicitantul este soţul/soţia proprietarului autovehiculului sau rudă de gradul 1 cu acesta şi dacă din actele de identitate reiese că au aceeaşi adresă de domiciliu/reşedinţă, nu este necesar să se dovedeaseă faptul că autovehiculul este în folosinţa solicitantului.

(3) Dacă la depunerea cererii solicitantul prezintă dovada înlocuitoare a certificatului de înmatriculare a autovehiculului, conform alin. (1) lit. c), acesta are obligaţia ca, în termen de maxim 30 de zile de la expirarea dovezii înlocuitoare, să transmită administratorului, prin intermediul platformei online, copia certificatului de înmatriculare a autovehiculului, sub sancţiunea pierderii/retragerii locului de parcare.

**(4)** În cazul în care nu se prezintă toate documentele prevăzute la alin. (1), după caz, cererea pentru atribuirea unui loc de parcare rezidenţială va fi respinsă.

**Art. 14. (1)** Cererea se depune în conformitate cu prevederile art. 10, art. 13 şi art. 15 din prezentul Regulament.

**(2)** Solicitantul va primi un răspuns (afirmativ sau negativ, după caz) pe adresa de e-mail furnizată la momentul depunerii cererii, ţinând cont de prevederile art. 15.

**Atribuirea locurilor de parcare rezidenţială**

**Art. 15.** Sesiunea de atribuire a locurilor de parcare se organizează anual, astfel:

1. **Etapa 1:** In prima zi lucrătoare după data de 15 a lunii noiembrie, orele 9:00, toate locurile vor deveni disponibile pentru anul următor şi pot depune cereri în vederea atribuirii unui loc de parcare rezidenţială persoanele cu dizabilităţi sau persoanele care au calitatea de reprezentant legal/asistent personal al persoanei cu dizabilităţi (un loc de parcare/apartament).
2. **Etapa 2:** In primele două săptămâni ale lunii decembrie, începând cu prima zi lucrătoare, orele 9:00, pot depune cereri pentru ocuparea locurilor de parcare rămase libere persoanele fizice sau operatorii economici care îndeplinesc condiţiile de la art. 6 alin. (3) (un loc/apartament sau spaţiu cu altă destinaţie decât cea de locuinţă).
3. **Etapa 3:** Din prima zi lucrătoare a celei de-a treia săptămâni a lunii decembrie, orele 9:00, locurile rămase disponibile vor fi alocate fără restricţii, pe principiul, „primul sosit, primul servit", în conformitate cu prevederile art. 10, art. 13 şi art. 15 din prezentul Regulament, pentru toate persoanele fizice sau operatorii economici care îndeplinesc condiţiile de la art. 6 alin. (3), lit. b şi c.
4. În secţiunea *Parcări rezidenţiale*, disponibilă pe site-ul administratorului, se va afişa harta dinamică. Locurile de parcare indicate cu roşu sunt locuri indisponibile, atribuite deja, iar cele de culoare verde sunt locuri libere.
5. Pentru transmiterea electronică a unei solicitări privind atribuirea unui loc de parcare disponibil (marcat cu verde) se va selecta locul dorit. Sistemul informatic va bloca locul respectiv timp de 30 de minute şi va permite utilizatorului să completeze şi să transmită electronic informaţiile necesare procesului de atribuire.
6. Se selectează *Cerere nouă* - se completează câmpurile necesare pentru identificarea locului de parcare dorit.
7. După alegerea locului, platforma deschide un formular care conţine date de identificare ale utilizatorului şi date autoturism. Se completează toate câmpurile obligatorii (cele marcate cu \*) şi cele opţionale (dacă este cazul) cu informaţiile necesare procesului de atribuire. Informaţiile referitoare la autovehicul trebuie să fie identice cu cele din certificatul de înmatriculare a autovehiculului (talon). Numărul de telefon şi adresa de e-mail ale utilizatorului trebuie să fie valide. Se vor transmite informări (e-mail) atât pe parcursul procesului de atribuire, cât şi pe întreaga perioadă în care i-a fost atribuit un loc de parcare, dacă este cazul.
8. Pasul următor: Se selectează *Documente* - documentele necesare vor fi scanate/fotografiate şi ataşate în câmpurile specifice. Atasarea actului de identitate/certificat de înregistrare, a certificatului de înmatriculare a autovehiculului (talon) sunt câmpuri obligatorii (cele marcate cu \*). Dacă este necesar, pot fi ataşate documente şi în câmpurile aferente contractului de comodat, contractului de leasing, certificatului privind încadrarea în grad de handicap (pentru persoanele cu dizabilităţi) etc. În cazul adresei de reşedinţă se transmite actul de identitate şi cu partea pe care a fost aplicată viza de flotant (verso).
9. Toate documentele încărcate trebuie să fie lizibile, în caz contrar cererea va fi respinsă.
10. Finalizarea procesului de transmitere se face prin acţionarea butonului *Trimite*. Se va genera un număr unic de înregistrare care va fi transmis în mod automat prin e-mail către adresa de e-mail fumizată de către utilizator.
11. Solicitarea va fi procesată de către administrator, pentru a confirma că fişierele transmise sunt valide, că se pot deschide sau că sunt lizibile. După validarea solicitării, utilizatorul va primi un e-mail prin care se confirmă că documentele au fost procesate. În cazul în care există neconcordanţe între informaţiile introduse şi documentele ataşate sau intervin situaţii neprevăzute, reprezentanţii Administratorului pot cere solicitantului clarificări sau informaţii suplimentare. Administratorul are dreptul de a nu valida solicitarea în cazul în care nu sunt îndeplinite prevederile prezentului Regulament.
12. După validarea cererii, utilizatorul primeşte un e-mail de confirmare, e-mail în care se află un cod unic cu ajutorul căruia solicitantul va efectua plata. Utilizatorul trebuie să achite taxa pentru locul de parcare în termen de 5 zile (calendaristice) de la data validării. Toate informaţiile privind achitarea taxei pentru locul de parcare (sumă, referinţă, modalităţi de plată) vor fi transmise prin e-mail.
13. În cazul în care plata nu este efectuată în termenul prevăzut la alin. (12), solicitarea va fi anulată automat, iar locul de parcare se va disponibiliza (culoarea verde pe harta dinamică).
14. Abonamentul de parcare se emite automat la momentul înregistrării plăţii în sistem, fiind trimisă la adresa de e-mail specificată de solicitant.
15. Cererea pentru atribuirea unui loc de parcare se poate depune/transmite şi în altă perioadă decât cea prevăzută la alin. (2) sau (3) (în sesiunea de atribuire a locurilor de parcare), după caz, în cazul în care există locuri disponibile, urmând procedura prevăzută la alin.(4)-(14).

**Art 151.** Pentru parcările nou amenajate, termenele de la art. 15 alin (1), (2) şi (3) vor fi ajustate în mod corespunzător şi comunicate publicului cu o lună înainte, prin asociaţiile de locatari/proprietari şi publicare pe website-ul şi pagina Facebook ale Primăriei Municipiului Curtea de Argeş.

Art. 16. (1) În sesiunea de atribuire se va atribui un singur loc de parcare pentru o locuinţă (în cazul persoanelor fizice) sau sediu/punct de lucru (în cazul operatorilor economici). În cazul în care la aceeaşi adresă îşi aredomiciliul/reşedinţa o persoană fizică şi sediul/punctul de lucru un operator economic, se va atribui un singur loc de parcare pentru adresa respectivă, cu respectarea etapelor prevăzute pentru sesiunea de atribuire a locurilor de parcare.

(2) După încheierea sesiunii de atribuire, în cazul în care rămân locuri de parcare disponibile, acestea se atribuie cf. art. 15 alin (3).

**Art. 17.** Utilizatorului are dreptul de a utiliza locul de parcare începând cu data prevăzută în abonamentul de parcare.

**Art. 18. (1)** Continuitatea abonamentului (pe parcursul anului) se menţine atât timp cât utilizatorul îndeplineşte condiţiile prevăzute în prezentul Regulament.

**(2)** În cazul în care se constată că un utilizator nu mai îndeplineşte condiţiile pentru menţinerea continuităţii abonamentului, administratorul va notifica utilizatorul cu privire la retragerea locului de parcare, pe adresa de e-mail furnizată de acesta, locul devenind disponibil pentru alţi utilizatori.

**(3)** Schimbarea titularului de abonament se poate realiza doar între persoanele fizice sau juridice care au domiciliul/reşedinta/sediul social/punctul de lucru la aceeaşi adresă şi se operează în baza unei solicitări care se depune la sediul administratorului, însoţită atât de documentele actualului titular, cât şi ale viitorului titular.

**(4)** Cedarea unui abonament de utilizare a unui loc de parcare de reşedintă nu se poate face către terţe persoane.

**(5)** În cazul decesului utilizatorului, moştenitorul poate prelua locul de parcare, dacă din documentele prezentate rezultă că are domiciliul la adresa defunctului. in caz contrar, abonamentul va înceta de drept.

**Structura şi nivelul tarife1or**

**Art. 19.** Tarifele pentru locurile de parcare rezidenţială sunt aprobate prin hotărârea anuală a Consiliului Local al Municipiului Curtea de Argeş privind stabilirea impozitelor şi taxelor locale.

**Art. 20. (1)** Tariful este perceput pentru rezervarea unui loc de parcare rezidenţială, de luni până vineri, între orele 16:00 şi 7:00 ale zilei următoare, de sâmbătă de la orele 7:00 până luni la orele 7:00 şi pe durata sărbătorilor legale, pentru o perioadă care se încheie la 31 decembrie a anului pentru care a fost atribuit locul.

(2) În cazul locurilor de parcare rezidenţială atribuite în cursul anului, se va plăti valoarea aferentă numărului de luni rămase, inclusiv luna depunerii cererii. Perioada se va completa pe formularul de abonament eliberat pentru autovehiculul beneficiarului locului de parcare.

**Art. 21.** Tariful se achită online, prin intermediul platformei, sau la Casieria Primăriei Municipiului Curtea de Argeş.

**Drepturi şi obligaţii ale administratorului**

**a. Drepturile Administratorului**

**Art. 22.** Administratorul are următoarele drepturi:

1. de a înceta valabilitatea abonamentelor de parcare înainte de termen, cu o notificare prealabilă transmisă utilizatorului, în termen de 5 zile de la luarea la cunoştintă a motivului de schimbare de destinaţie a terenului pe care sunt amplasate locurile de parcare rezidenţială;
2. de a încasa tarifele pentru locurile de parcare atribuite;
3. de a retrage locul de parcare în cazul în care titularul nu respectă obligaţiile stipulate în Regulament. Retragerea locului de parcare produce efecte de la data transmiterii notificării către utilizator(e-mail, poştă etc.);
4. de a monitoriza locurile de parcare atribuite şi a aplica sancţiuni în cazul în care constată că sunt încălcate prevederile Regulamentului.

**b.Obligaţiile Administratorului**

**Art. 23. (1)** Administratorul are următoarele obligaţii:

1. să semnalizeze vertical şi orizontal parcarea rezidenţială, să marcheze şi să numeroteze locurile de parcare;
2. să încaseze tarifele pentru locurile de parcare rezidenţială atribuite;
3. să afişeze pe site-ul propriu tarifele stabilite, pentru o corectă informare a cetăţenilor, precum şi alte informaţii de interes cu privire la parcările rezidenţiale;
4. să garanteze utilizatorul de continua folosinţă a locului de parcare;

t) să acţioneze prin măsuri coercitive pentru înlăturarea tuturor faptelor ce împiedică buna folosinţă **a** locului atribuit de către utilizatorul de drept al acestuia.

**(2)** Administratorul are obligaţia de a retrasa locul/locurile de parcare:

1. în cazul în care parcarea de reşedinţă a suferit lucrări de resistematizare/modernizare;
2. parţial sau integral, la finele lucrărilor de execuţie, dacă au fost efectuate lucrări de un deţinător de reţele de utilităţi, lucrări care au implicat ştergerea/deteriorarea marcajelor.

**Drepturi şi obligaţii ale utilizatorilor**

**a. Drepturile utilizatorilor**

**Art. 24**. (1)Titularul de abonament beneficiază de dreptul de a-i fi marcat şi numerotat locul de parcare cu înscrierea numărului locului de parcare atribuit.

1. Titularul de abonament poate renunţa, în scris, la locul de parcare ce i-a fost atribuit, fără a beneficia de restituirea tarifului achitat.
2. Titularul de abonament are dreptul de a utiliza locul de parcare care i-a fost atribuit în perioada menţionată la art. 4 alin. (2).

**b. Obligaţiile utilizatorilor**

**Art. 25. (1)** Titularii de abonamente au următoarele obligaţii:

1. Să folosească locul de parcare conform destinaţiei, fiind interzisă desfăşurarea de activităţi comerciale sau alte activităţi pe acesta, nefiind permisă nici amplasarea/construirea de garaje, ţarcuri, sisteme de blocare acces şi alte asemenea;
2. Să notifice administratorul, în termen de 30 de zile de la data înstrăinării, cu privire la înstrăinarea autovehiculului pentru care i s-a atribuit loc de parcare, şi să renunţe la locul de parcare dacă între timp nu a achiziţionat alt autovehicul;
3. Să notifice administratorul în termen de 30 de zile cu privire la schimbarea numărului de înmatriculare;
4. Să nu execute în perimetrul parcării rezidenţiale lucrări de reparaţii şi intreţinere a autovehiculului;
5. Să răspundă pentru toate stricăciunile cauzate dotărilor parcării ca urmare a unor manevre greşite, inclusiv distrugerea platformei parcării;
6. Să utilizeze numai locul de parcare care i-a fost atribuit;
7. Să menţină şi să asigure curăţenia locului atribuit;
8. Să elibereze locul de parcare, la solicitarea administratorului sau a altor autorităţi competente;
9. Să expună pe parbrizul autovehiculului sau pe bord, la loc vizibil abonamentul de parcare, pe toată durata valabilităţii acestuia;

t) Să nu ocupe locul de parcare cu autovehicule nefuncţionale sau cu orice alte obiecte;

m) Să parcheze autovehiculul într-o parcare rezidenţială numai în baza unui abonament valabil;

1. Să nu cedeze folosinţa locului de parcare unei alte persoane, abonamentul de parcare rezidenţială nefiind transmisibil;
2. Să-şi actualizeze datele ori de câte ori este necesar, precum şi la cererea administratorului;
3. Dacă la depunerea cererii solicitantul prezintă dovada înlocuitoare a certificatului deinmatriculare al autovehiculului, acesta are obligatia ca în termen de maxim 30 de zile de la expirarea dovezii înlocuitoare să transmită administratorului, prin intermediul platformei online, copia certificatului de înmatriculare a autovehiculului, sub sancţiunea pierderii/retragerii locului de parcare.

**Alte dispoziţii**

**Art. 26.** Încazul în care se constată, ca urmare a verificărilor efectuate, că un titular de abonament nu mai îndeplineşte condiţiile pentru a utiliza un loc de parcare rezidenţială, administratorul îi va comunica, în scris, încetarea dreptului de folosinţă, persoana în cauză nebeneficiind de restituirea tarifului achitat.

**Art. 27.** Încazul transmiterii dreptului de proprietate/folosinţă asupra imobilului arondat parcării rezidenţiale, noul proprietar/utilizator al imobilului va solicita schimbarea abonamentului de pe fostul proprietar/utilizator al imobilului, beneficiar al locului de parcare, dacă sunt îndeplinite condiţiile prevăzute în Regulament.

**Art. 28. (1)** Orice cerere, notificare, adresă, răspuns etc, transmisă de către administrator solicitanţilor sau utilizatorilor se va face prin mijloace electronice de comunicare, respectiv la adresa de e-mail indicată de persoana în cauză.

1. Dacă situaţia o impune, cererea, notificarea, adresa, răspunsul etc. se pot transmite la adresa de domiciliu/reşedinţă a persoanei în cauză, indicată de aceasta din urmă, prin scrisoare recomandată, cu confirmare de primire.
2. Administratorul nu poate fi tras la răspundere pentru neprimirea unui document, dacă acesta poate dovedi că a fost transmis pe adresa de e-mail furnizată de solicitant/utilizator.

**Art. 27.** Comisia de atribuire şi monitorizare a locurilor de parcare de pe raza Municipiului Curtea de Argeş este o structură formată din reprezentanţi ai administratorului, numiţi prin dispoziţie a primarului, care are următoarele atribuţii:

1. Verifică documentaţia depusă de către solicitanţi în vederea atribuirii unui loc de parcare;
2. Vcrifică dacă solicitanţii locurilor de parcare îndeplinesc condiţiile de calificare prevăzute în Regulament;
3. Soluţionează toate cererile privind atribuirea locurilor de parcare cu plată de pe raza Municipiului Curtea de Argeş;
4. Formulează notificări/solicitări/răspunsuri la solicitări pentru solicitanţii/deţinătorii de abonamente de parcare sau petenţi;
5. Asigură publicarea pe site-ul administratorului a informaţiitor de interes public privind atribuirea locurilor de parcare rezidenţială din municipiul Curtea de Argeş;
6. Împreună cu personalul din cadrul Serviciului Poliţie Locală, poate efectua activitatea de monitorizare a parcărilor, în vederea verificării respectării prevederilor Regulamentului în vigoare;
7. Retrage locurile de parcare, în cazul în care utilizatorii locurilor de parcare nu respectă prevederile Regulamentului;
8. Asigură respectarea prezentului Regulament;

 **Sancţiuni**

**Art. 28.** Următoarele fapte constituie contraventii şi se sancţionează cu amendă contravenţională de la 500 la 1.500 lei pentru persoane fizice şi de la 1.000 la 2.500 lei pentru persoane juridice şi cu anularea abonamentului (unde situaţia o impune), dacă nu au fost comise în astfel de condiţii încât potrivit legii penale să fie considerate infracţiuni:

1. Ocuparea unui loc de parcare rezidenţială fără deţinerea unui abonarnent valabil pentru locul respectiv**;**
2. Nerespectarea marcajului rutier pentru locul de parcare, ocupându-se astfel mai multe locuri de parcare**;**

e) Neexpunerea de către conducătorii auto la loc vizibil, în interiorul autovehiculului, pe parbriz, a abonamentului de parcare**;**

1. Modificarea datelor înscrise pe abonament**;**
2. Executarea de lucrări de reparaţii a autovehiculelor sau de întreţinere a acestora (spălarea autovehiculelor, efectuarea schimbului de ulei etc.) pe locurile de parcare rezidenţială**;**
3. Amplasarea sau construirea de garaje, ţarcuri sau montarea ilegală a unor însemne/placaje sau a unor sisteme de blocare a accesului, pe locurile de parcare rezidenţială**;**
4. Îngrădirea locurilor de parcare cu lanţuri, bare, cabluri sau alte materiale**;**
5. Neeliberarea locului de parcare rezidenţială la solicitarea administratorului în situaţia efectuării unor lucrări edilitare care necesită ocuparea temporară a spaţiului de parcare sau dacă locului i s-a repartizat o altă destinaţie publică**;**
6. Nerespectarea obligaţiei de menţinere şi asigurare a curăţeniei locului de parcare rezidenţială atribuit**;**
7. Provocarea de stricăciuni la dotările ce aparţin parcării, ca urmare a nerespectării regulilor de parcare, a indicatoarelor, a marcajelor sau datorită unor manevre greşite**;**
8. Lipsa notificării administratorului, în termen de 30 de zile, de la data înstrăinării autovehiculului pentru care s-a atribuit locul de parcare**;**
9. Lipsa notificării administratorului cu privire la schimbarea numărului de înmatriculare al autovehiculului pentru care s-a atribuit locul de parcare;

**Art. 29.** Pentru contravenţiile prevăzute în prezentul regulament, în cazul în care faptele constatate sunt de gravitate redusă, sancţiunea contravenţională poate fi avertismentul, care constă în atenţionarea verbală sau scrisă a contravenientului asupra pericolului social al faptei săvârşite, însoţită de recomandarea de a respecta dispoziţiile legale.

**Art.30. (1)** Constatarea şi sancționarea contravenţiilor prevăzute în prezenta hotărâre se vor face de către primar şi împuterniciţii acestuia, precum şi de către polițiștii din cadrul Poliției Locale a Municipiului Curtea de Argeş.

**(2)** Contravenientul poate achita în termen de cel mult 15 zile de la data înmânării sau comunicării procesului-verbal, jumătate din minimul amenzii prevăzute de prezenta hotărâre, agentul constatator făcând mențiunea despre această posibilitate în procesul-verbal.

**(3)** Comunicarea procesului-verbal de constatare a contravenției se face prin poștă, cu aviz de primire sau prin afișare la domiciliul sau sediul contravenientului. Operațiunea de afișare se consemnează într-un proces-verbal, semnat de cel puțin un martor.

**Art.31.** Împotriva procesului-verbal de constatare a contravenţiei şi de aplicare a sancţiunii se poate face plângere în termen de 15 zile de la data înmânării sau comunicării acestuia la Judecătoria Curtea de Argeş.

**Art.32.** În sensul prevederilor prezentului regulament

 vor fi organizate permanent acţiuni de control având ca obiectiv verificarea respectării dispoziţiilor cuprinse în aceasta.

 **Dispoziţii finale**

**Art. 33.** Contractele de folosinţă a locurilor de parcare de reşedinţă în vigoare rămân valabile până la data expirării acestora, fiind preluate în platforma online. Pe durata valabilităţii contractelor, locurile de parcare nu vor fi disponibile în platforma online.

**Art. 34**. Administratorul este exonerat de la plata despăgubirii şi nu răspunde de securitatea sau de orice alte incidente cauzate persoanelor sau autovehiculelor, respectiv a bunurilor aflate în autovehicule, de eventualele avarii cauzate de modul defectuos în care s-a efectuat parcarea autovehiculului, stationarea, respectiv rularea în interiorul parcării sau datorită producerii unor calamităţi naturale, daunele provocate de nepăstrarea distanţei dintre autovehicule. Aceste cazuri enumerate sunt exemplificative şi nu limitative.

**Art. 35. (1)** În caz de coliziuni şi accidente în cadrul parcării rezidenţiale se aplică dispoziţiile legale privind circulaţia pe drumurile publice.

**(2)** Eventualele avarii produse autovehiculelor proprii cât şi altor autovehicule de către utilizatori/alte persoane vor fi suportate de persoanele vinovate, cu excluderea răspunderii administratorului.

**Art. 36.** Responsabilitatea monitorizării respectării prezentului Regulament revine în sarcina administratorului şi a Serviciului Politia Locală din cadrul Municipiului Curtea de Argeş.

**Art. 37.** La data intrării în vigoare a prezentului Regulament, se abrogă orice alte dispoziţii contrare.

**Art. 38.** Regulamentul poate fi modificat sau completat ori de câte ori este necesar.

**Art. 39.** Prevederile prezentului Regulament se completează şi/sau se modifică cu legislaţia în vigoare.